ثروت عتیق

ثروت عتیق ایک پاکستانی اداکارہ ہیں۔  وہ ڈراموں دروازہ، دکھوں کی چادر، مرزا اینڈ سنز، سمندر، سچ جھوٹ، آنکھ مچولی اور گیسٹ ہاؤس میں اپنے کرداروں کے لیے جانی جاتی ہیں۔

ابتدائی زندگی 
ثروت 1949ء میں 22 مئی کو لاہور، پاکستان میں پیدا ہوئیں۔ انہوں نے پنجاب یونیورسٹی سے صحافت میں ایم اے کیا۔

عملی زندگی 
ثروت کو گلوکاری کا جنون تھا اگرچہ انھوں نے کبھی کسی سے موسیقی نہیں سیکھی لیکن وہ اسکول کی تقریبات میں گانے گاتی تھیں اور اسکول کے اسٹیج ڈرامے بھی کرتی تھیں۔  1965ء میں انہوں نے ریڈیو پاکستان کے لیے آڈیشن دیا اور آڈیشن پاس کیا۔  ثروت نے بچوں کے پروگرام میں حصہ لیا اور بچہ اداکارکے طور پر کام کیا۔ کچھ عرصے بعد انہیں اداکاری میں دل چسپی پیدا ہوئی اور وہ آڈیشن کے لیے پی ٹی وی گئیں اور ججز نے انہیں فوراً منتخب کر لیا۔ 

انہوں نے سٹیج ڈراموں اور ریڈیو میں بھی اداکاری کی۔  ثروت نے فن کی بنیادی تربیت ریڈیو سے حاصل کی لیکن چوں کہ وہ ڈراموں میں کام کرتی تھیں اور ریڈیو پر کام نہیں کر سکتی تھیں اس لیے انہوں نے ریڈیو چھوڑ دیا۔  انہوں نے این ٹی وی پر اپنے کیرئیر کا آغاز لاہور سینٹر سے کیا اور انہوں نے ہدایت کار فضل کمال کے مزاحیہ شو سچ جھوٹ میں اہم کردار ادا کیا، یہ ڈراماکامیاب رہا اور پھر وہ کئی اور ڈراموں میں نظر آئیں۔ 

ثروت نے پی ٹی وی پر ڈراما دکھوں کی چادر میں بھی کام کیا، ڈراما کی ہدایت کاری یاور حیات اور قاسم جلالی نے کی تھی، جسے امجد اسلام امجد نے لکھا تھا۔   ثروت کی اداکاری کو ناظرین نے سراہا۔  انہوں نے آصف رضا میر، روحی بانو اور دردانہ بٹ کے ساتھ کلاسک ڈراما دروازہ میں بھی اداکاری کی، یہ ڈراما بہت مقبول ہوا جسے منو بھائی نے لکھا تھا۔ 

1990ء کی دہائی میں انہوں نے بہت سے ڈراموں میں کام کیا اور ان کا ڈراما گیسٹ ہاؤس مقبول ہوا جس کی ہدایت کاری رؤوف خالد نے کی جس میں انہوں نے راحیلہ شمیم کا کردار نبھایا۔

ذاتی زندگی 
ثروت کی شادی عتیق اللہ شیخ سے ہوئی اور ان کے دو بچے ہیں۔  ثروت کے شوہر ریڈیو میں پروگرام پروڈیوسر تھے۔

فلموگرافی

ٹیلی ویژن

ٹیلی فلم

اعزازات اور نامزدگی

حوالہ جات

بیرونی روابط 
 پی ٹی وی کے پرانے چہرے - ثروت عتیق

پاکستانی فلمی اداکارائیں
اکیسویں صدی کی پاکستانی اداکارائیں
پاکستانی ٹیلی ویژن اداکارائیں
بیسویں صدی کی پاکستانی اداکارائیں
بقید حیات شخصیات
1949ء کی پیدائشیں
پی ٹی وی اعزاز یافتہ
بیسویں صدی کی پاکستانی گلوکارائیں
اکیسویں صدی کی پاکستانی گلوکارائیں
پاکستانی ریڈیو شخصیات
پاکستانی اسٹیج اداکارائیں
پاکستانی گلوکارائیں
پنجابی زبان کے گلوکار
لاہور کے گلوکار
اردو زبان کے گلوکار
ویکی ڈیٹا سے مطابقت رکھنے والی مختصر تفصیل